
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Εσωτερικής Υπηρεσίας Διοικητικού Εφε- 


τείου Πατρών. 1 

Τροποποίηση συστατικής πράξης της Δημοτικής Επι¬ 
χείρησης Μελετών Κατασκευών και Ανάπτυξης Δή¬ 
μου Νέας Ιωνίας του Ν. Μαγνησίας (ΔΕΜΚΑ). 2 

Έγκριση Κανονισμού λειτουργίας χώρων δασικής 
αναψυχής «Αγίου Νεκταρίου, Δημοτικού διαμερί¬ 
σματος Αρχίπολης, Δήμου Αφάντου, Νήσου Ρό¬ 
δου, Νομού Δωδεκανήσου. 3 


ΑΠΟΦΑΣΕΙ Σ 

Αριθ. 135435 (1) 

Κανονισμός Εσωτερικής Υπηρεσίας Διοικητικού Εφετείου 
Πατρών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: * 1 2 3 

1. Τις διατάξεις: α)του άρθρου 17τουν. 1756/1988 «Κώδι¬ 
κας Οργανισμού Δικαστηρίων και κατάστασης Δικαστικών 
Λειτουργών» όπως αντικαταστάθηκε από το άρθρο 5 του ν. 
1868/1989 και όπωςτελικά αντικαταστάθηκε η παράγραφος 
2 του άρθρου 17τουν. 1756/1988 εκ νέου με την παράγρα¬ 
φο 4 του άρθρου 3 του ν. 2479/1997, β) του άρθρου 29Ατου 
ν. 1558/1985 (Α' 137) όπως προσετέθηκε με το άρθρο 27 του 
ν. 2081/1992 (ΑΊ54) και τροποποιήθηκαν μετο άρθρο 1 παρ. 
2ατου ν. 2469/1997 (Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ.3165/14.9.2000 έγγραφο του Προϊσταμέ¬ 
νου Προέδρου του Διοικητικού Εφετείου Πατρών, απο¬ 
φασίζουμε: 

Τη δημοσίευση στην Εφημερίδα της Κυβέρνησης του 
νέου Κανονισμού Εσωτερικής Υπηρεσίας του Διοικητικού 
Εφετείου Πατρών όπως καταρτίσθηκε με την υπ’ αριθ. 
5/2000 απόφαση της Ολομέλειας του Δικαστηρίου αυτού 
και η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Ολομέλεια του Διοικητικού Εφετείου Πατρών ψηφίζει 


ομόφωνα την κατάρτιση νέου Κανονισμού Εσωτερικής 
Υπηρεσίας του Δικαστηρίου αυτού το περιεχόμενο του 
οποίου έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΙΟΙΚΗΤΙΚΟΥ ΕΦΕΤΕΙΟΥ ΠΑΤΡΩΝ 

ΜΕΡΟΣ Α' 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ. 

ΑΡΘΡΟ 1 

Τόπος συνεδριάσεων, διασκέψεων και λοιπών 
διαδικαστικών ενεργειών 

1. Όλες οι διαδικαστικές ενέργειες, διασκέψεις και γενι¬ 
κά η διεξαγωγή της υπηρεσίας του Δικαστηρίου, πραγμα¬ 
τοποιούνται στο Δικαστικό Κατάστημα του Δικαστηρίου 
αυτού. 

2. Η δημόσια συζήτηση των εκδικαζομένων υποθέσεων 
και η δημοσίευση των αποφάσεων γίνεται στην αίθουσα 
συνεδριάσεων του Δικαστικού Μεγάρου Πατρών, όπως 
ορίζεται με το άρθρο 18 του Ν. 1756/1988. 

3. Η δημοσίευση των αποφάσεων γίνεται τουλάχιστον 
δύο φορές μηνιαίως. 

ΑΡΘΡΟ 2 

Τμήματα Συνεδριάσεων 

1. Το Δικαστήριο με τον παρόντα αριθμό θέσεων δικα¬ 
στών και υπαλλήλων λειτουργεί σε δύο τμήματα Α' και Β' 
στα οποία προεδρεύουν κατά σειρά αρχαιότητας οι το¬ 
ποθετούμενοι Πρόεδροι Εφετών. 

2. Τα τμήματα εκδικάζουν υποθέσεις όλων των αντικει¬ 
μένων. 

3. Κάθε τμήμα εκδικάζει διαδοχικά κατά τους μήνες Φε¬ 
βρουάριο, Μάιο και Οκτώβριο, υποθέσεις ακυρωτικής φύ- 
σεως και κατά τις υπόλοιπες δικάσιμους, εφέσεις και λοι¬ 
πές υποθέσεις. 

ΑΡΘΡΟ 3 

Ημέρες και ώρες συνεδριάσεων 

1. Κάθε τμήμα συνεδριάζει μία τουλάχιστον φορά μηνι¬ 
αίως, σε διάφορη ημερομηνία, εκτός αν λόγω αργιών ή 
άλλου εξαιρετικού λόγου απαιτείται κοινή συνεδρίαση, 
οπότε θα συνεδριάζουν εναλλάξ ώρα 10 και 12 μ. 

2. Οι υποθέσεις Προεδρικής διαδικασίας κατά κανόνα 
εκδικάζονται κατάτις δικάσιμους των αντίστοιχων τμημά¬ 
των. 

3. Κατά μήνα Δεκέμβριο του έτους των Νομαρχιακών 
και Δημοτικών εκλογών, ως και κατά τον επόμενο μήνα Ια¬ 
νουάριο, λαμβάνεται μέριμνα μειωμένου προσδιορισμού 
τουλάχιστον κατά το ήμισυ προκειμένου να εκδικάζονται 
υποθέσεις εκλογικής φύσεως. 

ΑΡΘΡΟ 4 

Προσδιορισμός υποθέσεων και χρέωση 

1. Οι υποθέσεις προσδιορίζονται ανά τμήμα ανάλογα με 
τον αριθμό των υπηρετούντων δικαστών. 

2. Ο προσδιορισμός σε κάθε τμήμα γίνεται βάσει του 
αύξοντα αριθμού καταθέσεως ή καταχωρήσεωςτου ενδί¬ 
κου βοηθήματος ή μέσου ανά κατηγορία υποθέσεων. 

3. Οι υποθέσεις προσδιορίζονται από τον αρμόδιο υπάλ¬ 
ληλο με την εποπτεία ενός δικαστή από κάθε τμήμα, ορι¬ 
ζόμενων με αναπληρωτές τους από την Ολομέλεια του Δι¬ 
καστηρίου που συνέρχεται τον Οκτώβριο εκάστου έτους. 

4. Εκτός σειράς δύναται να εκδικασθεί υπόθεση μόνον 
εφ’ όσον γίνει δεκτή έγγραφη αίτηση προτιμήσεως αυ¬ 
τής, προσδιοριζόμενης εναλλάξ ανά τμήμα και όχι πέραν 
της μίας ανά δικαστή μηνιαίως. 

5. Αναβολές και προδικαστικές αποφάσεις ακολουθούν 
αντιστοίχως το τμήμα και τον εισηγητή, εκτός αν ειδικός 
λόγος επιβάλλει άλλως. 

6. Αιτήσεις αναστολών προσδιορίζονται κατ’ αύξοντα 
αριθμό εναλλάξ ανά τμήμα εκτός αν πρόκειται για συνα¬ 
φείς και χρεώνονται κατά σειρά αρχαιότητας στους δικα¬ 
στές του τμήματος. 

7. Για κάθε δικαστή προσδιορίζονται έως 7 υποθέσεις 
ακυρωτικής φύσεως ανά δικάσιμο και έως 10 εφέσεις ή 
άλλης φύσεως υποθέσεις (πρωτοείσακτες ή κατόπιν προ- 
δικαστικής ή εκ ματαιώσεως λόγω αποχής και αιτήσεις 
διορθώσεως, μη συμπεριλαμβανομένωντων εξ αναβολής 
υποθέσεων) κατά το μήνα εκδικάσεως αυτών, στις οποίες 
περιλαμβάνονται μέχρι δύο (2) συμβάσεις έργου ανά δι¬ 
κάσιμο. Κατά τους μήνες που ορίζονται στο άρθρο 3 παρ. 
3 δεν προσδιορίζονται συμβάσεις έργου. Σε περίπτωση 
εφαρμογής του άρθρου 242 παρ. 5 του Κ.Δ.Δ., ο αριθμός 
των προς συζήτηση προσδιοριζόμενων υποθέσεων δεν 
δύναται να υπερβεί το όριο του άρθρου 15 παρ. 7 περ. δδ 
του Ν. 1756/1988. Προσδιορισμός υποθέσεων υπεράνω 
του αθροίσματος του αριθμού χρέωσης βάσει του Κανονι¬ 
σμού και της διατάξεωςτου ανωτέρω άρθρου 15 διαγρά¬ 
φονται από το πινάκιο από το διευθύνοντατη συζήτηση. 

8. Σε περίπτωση σώρρευσης υποθέσεων κάποιας κατη¬ 
γορίας, δύναται η Ολομέλεια να ρυθμίζει άλλως τον τρό¬ 
πο κατανομής αυτών στα τμήματα. 

9. Η χρέωση στους δικαστές του τμήματος θα γίνεται 
ισομερώς και αδιακρίτως κατά ποσόν και ποιον. 

10. Είναι δυνατή η ελάφρυνση συναδέλφου για εξαιρε¬ 
τικούς λόγους και για συγκεκριμένο διάστημα με σύμφω¬ 
νη γνώμη των δικαστών του Τμήματος και με δυνατότητα 
παραπομπής του θέματος στην Ολομέλεια προς συμμε¬ 
τοχή όλων των δικαστών του Δικαστηρίου στην ελάφρυν¬ 
ση του συναδέλφου. 

ΑΡΘΡΟ 5 

Κατάρτιση συνθέσεων τμημάτων Δικαστηρίου 

1. Η κατάρτιση των συνθέσεων των τμημάτων συνε¬ 


δριάσεων γίνεται από κοινού από τους Προέδρους ανά 
διετία, κατά μήνα Σεπτέμβριο με κριτήριο την εμπειρία και 
την εξειδίκευση και τίθεται υπό την έγκριση της Ολομέ¬ 
λειας εντός μηνάς. 

2. Δικαστής εμφανισθείς μετά τη σύνθεση των τμημά¬ 
των τοποθετείται στην πρώτη κενωθείσα θέση, κατά σει¬ 
ρά εμφανίσεως. 

3. Είναι δυνατή η μετακίνηση δικαστή σε άλλο τμήμα με 
συμφωνία των Προέδρων, εκ λόγων εύρυθμης λειτουρ¬ 
γίας του Δικαστηρίου, του δικαστή δικαιουμένου να προ¬ 
σφεύγει στην Ολομέλεια. 

4. Η κατάρτιση των τμημάτων του Δικαστηρίου και η το¬ 
ποθέτηση των υπαλλήλων στα τμήματα και τις υπηρεσίες 
αυτού γίνεται από τον αρχαιότερο Πρόεδρο του Δικαστη¬ 
ρίου κατόπιν γνώμης του Προϊσταμένου Γραμματέωςτης 
Διεύθυνσης Γραμματείας και των Προϊσταμένων Τμημά¬ 
των. Επίσης ο ορισμός δικαστών και δικαστικών υπαλλή¬ 
λων σε επιτροπές και συλλογικά όργανα της Διοίκησης, 
συμβούλια ή άλλα μη δικαιοδοτικά όργανα γίνεται από 
τον αρχαιότερο πρόεδρο σύμφωνα με το άρθρο 15 του Ν. 
1756/1988 όπως ισχύει μετά την αντικατάσταση του με το 
άρθρο 2 του Ν. 2172/1993 και βάσει πίνακα, κατά σειρά 
αναγραφής των ονομάτων των δικαστών δικαστικών 
υπαλλήλων. 

ΑΡΘΡΟ 6 

Προσδιορισμός δικασίμων 

1. Ο προσδιορισμός των τρεχουσών υποθέσεων στα 
τμήματα του Δικαστηρίου γίνεται μέχρι και τον Ιούνιο εκά¬ 
στου έτους. 

2. Δεν προσδιορίζονται υποθέσεις στα τμήματα του Δι¬ 
καστηρίου κατά το χρονικό διάστημα από 20ης Δεκεμβρί¬ 
ου μέχρι 6ης Ιανουάριου και την Μεγάλη Εβδομάδα και 
την Εβδομάδα της Διακαινησίμου, εκάστου έτους. 

3. Κατά τα χρονικά αυτά διαστήματα μπορεί να προσ¬ 
διορίζονται μόνο κατ’ επείγουσες υποθέσεις, όπως ανα¬ 
στολής εκτελέσεως, εκλογικές και όποια άλλη θεωρηθεί 
επείγουσα με αιτιολογημένη πράξη του Προϊσταμένου 
Προέδρου. 

ΑΡΘΡΟ 7 
Γνώση στοιχείων 

1. Οι δικαστές δύνανται να λαμβάνουν γνώση ή αντί¬ 
γραφο των πράξεων του Προϊσταμένου Προέδρου ή του 
αναπληρούντος αυτόν, που τηρούνται στη Γραμματεία 
του Δικαστηρίου σε σχετικό φάκελο και για τις οποίες 
προβλέπεται προσφυγή της Ολομέλειας κατ’ άρθρο 15 
του Ν. 1756/1988, όπως ισχύει. 

2. Οι δικαστές δύνανται να λαμβάνουν γνώση των στα¬ 
τιστικών στοιχείων ή άλλων μη εμπιστευτικών εγγράφων, 
που αφορούν τη λειτουργία του Δικαστηρίου. 

3. Έγγραφα τα οποία αφορούν προσωπικώς δικαστή, 
εμπιστευτικά και μη, κοινοποιούνται υποχρεωτικώς σ’ αυ¬ 
τόν. 

4. Κάθε μήνα ενημερώνονται οι δικαστές εγγράφως με 
πίνακα στατιστικών του προηγούμενου μηνάς για τον 
αριθμό και την κατηγορία των υποθέσεων (ακυρωτικές, 
συμβάσεις, εφέσεις κ.λ.π. υποθέσεις) που χρεώθηκε κά¬ 
θε δικαστής κατά τον προηγούμενο μήνα, και συνολικώς 
κατάτηντρέχουσα δικαστική περίοδο, μερίμνητου Γραμ- 
ματέως Διεύθυνσης. 

ΑΡΘΡΟ 8 

Σύγκληση Ολομέλειας 

1. Η Ολομέλεια του Δικαστηρίου συγκαλείται με πράξη 
του Προϊσταμένου Προέδρου ή του αναπληρωτή του, 
στην οποία ορίζονται τα θέματα, ο τόπος, ο χρόνος και ο 
εισηγητής κάθε θέματος. 

2. Η πράξη γνωστοποιείται οκτώ (8) τουλάχιστον ημέ¬ 
ρες προ της ημερομηνίας συνεδριάσεως με ανάρτηση 
στα γραφεία των δικαστών και τηλεφωνική ειδοποίηση 
οπό το Γραμματέατου Δικαστηρίου. 

3. Η Ολομέλεια συγκαλείται υποχρεωτικώς στις περι¬ 
πτώσεις που προβλέπονται από το άρθρο 14 του Ν. 
1756/1988, όπως αντικαταστάθηκε από το άρθρο 3 του Ν. 
1868/1989, μεταξύ των οποίων και όταν ζητηθεί με γρα¬ 
πτή αίτηση από το 1/3 τουλάχιστον των υπηρετούντων δι¬ 
καστών του Δικαστηρίου. 

4. Στην αίτηση αυτή, εκτός των ονοματεπωνύμων των 
αιτούντων καιτων υπογραφώντους, αναγράφονται και τα 
προς συζήτηση θέματα. 

5. Ο Προϊστάμενος Πρόεδρος ή ο αναπληρωτής του, 
συγκαλείτην Ολομέλεια εντός δεκαπέντε (15) ημερών, με 
πράξη του που γνωστοποιείται σύμφωνα με τα οριζόμενα 
στην παρ. 2. 

6. Αν η προθεσμία αυτή παρέλθει άπρακτη, τότε η Ολο¬ 
μέλεια συγκαλείται εντός πέντε (5) εργασίμων ημερών 
από τους αιτούντες. 

7. Κατά μήνα Οκτώβριο εκάστου έτους συγκαλείται η 
Ολομέλεια υποχρεωτικώς, προς ανταλλαγή απόψεων επί 
θεμάτων οργάνωσης και λειτουργίας του Δικαστηρίου, 
προς ανταλλαγή απόψεων επί υποθέσεων για τις οποίες 
έχουν τυχόν εκδοθεί αντίθετες αποφάσεις των τμημάτων 
κατά το προηγούμενο δικαστικό έτος, ως και επί υποθέ¬ 
σεων για τις οποίες έχουν γίνει δεκτές τυχόν αναιρέσεις ή 
εφέσεις, καθώς και επί θεμάτων γενικότερου επιστημονι¬ 
κού ενδιαφέροντος. 

8. Κατά τη συνεδρίαση αυτή, δύναται η Ολομέλεια να 
καλεί Προϊσταμένους Γραμματείας ή άλλους υπαλλή¬ 
λους για θέματα σχετικά με τη λειτουργία της Γραμματεί- 
ας του Δικαστηρίου αυτεπαγγέλτως ή κατόπιν προφορι¬ 
κής αιτήσεως του Προϊσταμένου ή του υπαλλήλου. 

ΑΡΘΡΟ 9 

Σύγκληση Ολομέλειας για τα τμήματα διακοπών 

1. Το πρώτο δεκαήμερο κάθε Μάίου, η Ολομέλεια του 
Δικαστηρίου αποφασίζει: 

α) Για τα τμήματα των διακοπών του Δικαστηρίου, κα¬ 
θώς και για τις ημέρες και ώρες συνεδριάσεως κάθε τμή¬ 
ματος, 

β) Γιατους δικαστές που θα υπηρετήσουν στα τμήματα 
αυτά, με τελικό κριτήριο σε περίπτωση διαφωνίας την αρ¬ 
χαιότητα και λαμβανομένης υπόψη της υπηρεσίας τους 
κατά τα προηγούμενα δύο έτη. 

γ) Γιατο είδος καιτον αριθμό των υποθέσεων που θα εκ- 
δικάζονται κατά το χρονικό διάστημα αυτό, λαμβάνοντας 
υπόψη όσα ορίζονται στο άρθρο 32 παρ. 1 του Ν. 
1756/1988. 

2. Η απόφαση αυτή υποβάλλεται στον Υπουργό της Δι¬ 
καιοσύνης εντός του δευτέρου δεκαημέρου του μηνός 
Μάίου του οικείου έτους, σύμφωνα με τα οριζόμενα στο 
άρθρο 27 παρ. 3 .του Ν. 1756/1988, όπως αντικαταστά- 
θηκε από το άρθρο 6 παρ. 5 του Ν. 1868/1989. 


ΑΡΘΡΟ 10 

Πρακτικά Ολομέλειας 

1. Στις συνεδριάσεις της Ολομέλειας παρίσταται πά¬ 
ντοτε και καθ’ όλη τη διάρκεια αυτής ο Γραμματέας του 
Δικαστηρίου και επί κωλύματος του ο αναπληρωτής αυ¬ 
τού. 

2. Ο Γ ραμματέας τηρεί τα πρακτικά με δική του ευθύνη 
και υπό την εποπτεία και ευθύνη του διευθύνοντος αυτήν 
δικαστή. 

3. Με απόφαση της Ολομέλειας δύνανται να τηρηθούν 
μαγνητοφωνημένα πρακτικά κατ’ αυτήν. 

4. Με απόφαση της Ολομέλειας δύναται να διαγράφει 
φράση ή πρόταση που καταχωρήθηκε στα πρακτικά της 
συνεδριάσεως της, εφ’ όσον η απόφαση ληφθεί προ της 
λήξεως της συνεδριάσεως αυτής. 

5. Τα πρακτικά συνεδριάσεων υπογράφονται από τον 
διευθύνοντατη συζήτηση και το Γραμματέα. 

6. Οι αποφάσεις που λαμβάνονται από την Ολομέλεια 
υπογράφονται από τα μέλη που παρέστησαν, παραλειπό- 
μενης της υπογραφής του κωλυομένου ή αρνουμένου, 
μετά μνείας του λόγου παραλείψεως της υπογραφής αυ¬ 
τού. 

ΜΕΡΟΣ Β' 

ΟΡΓΑΝΩΣΗ ΓΡΑΜΜΑΤΕΑΣ 
Άρθρο 11 

Τμήματα Γραμματείας 

1. Η Γραμματεία του Δικαστηρίου αποτελεί Διεύθυνση 
(άρθρο 9 του Ν. 1586/1986 και υπ’ αριθμ. 117830/ 1987 
(Φ.Ε.Κ. 716Β) κοινή απόφαση των Υπουργών Προεδρίας 
της Κυβερνήσεως και Δικαιοσύνης). 

2. Η Γ ραμματεία διαιρείται σε δύο τμήματα, Α' και Β' 
αντίστοιχα των τμημάτων συνεδριάσεων. 

3. Κάθε τμήμα διεξάγει όλες τις εργασίες, για όλες τις 
υποθέσεις ουσίας και ακυρωτικής φύσεως από του στα¬ 
δίου του προσδιορισμού της δικασίμου αυτών και μέχρι 
της τελεσιδικίας της αποφάσεως, όπως αυτές εξειδικεύ¬ 
ονται, στις ειδικές ρυθμίσεις για τα καθήκοντα των υπαλ¬ 
λήλων γραμματέων έδρας. 

4. Οι παρακάτω εργασίες θα κατανέμονται στα κατ’ 
ιδίαν τμήματα με πράξη του Προϊσταμένου Προέδρου με¬ 
τά γνώμη του Γ ραμματέα Διεύθυνσης. 

α) της παραλαβής των υποθέσεων ακυρωτικής διαδικα¬ 
σίας 

β) της τηρήσεως του πρωτοκόλλου και διεκπεραίωσης 
των εισερχομένων και εξερχόμενων εγγράφων, 
γ) της συντάξεως των μισθοδοτικών καταστάσεων, 
δ) της δημοσιεύσεως των αποφάσεων και 
ε) της απασχολήσεως με το γραφείο Νομολογίας και τη 
Βιβλιοθήκη του Δικαστηρίου 
στ) της παραλαβής όλων των ενδίκων μέσων (πλην ακυ¬ 
ρωτικής διαδικασίας) και του προσδιορισμού όλων των 
υποθέσεων ουσίας και ακυρωτικής, 
ζ) της συντάξεως και αποστολής των στατιστικών πινά¬ 
κων- δελτίων και 

η) τα οικονομικά θέματα του Δικαστηρίου 

5. Η τοποθέτηση και μετακίνηση των δικαστικών υπαλ¬ 
λήλων ενεργείται σύμφωνα μετά οριζόμενα στο άρθρο 74 
του Ν. 2812/2000. 

ΑΡΘΡΟ 12 

Γ ραμματέας Διεύθυνσης 

1. Ο Γραμματέας του Δικαστηρίου ασκεί όλες τις αρμο¬ 
διότητες και τα καθήκοντα που ορίζονται από τις κείμενες 
διατάξεις και ειδικότερα: 

Διευθύνει τις υπηρεσίες της Γραμματείας σύμφωνα με 

- τις εντολές του Προϊσταμένου Προέδρου του Δικα¬ 
στηρίου, δίνει 

- τις αναγκαίες οδηγίες στο προσωπικό της Γ ραμματεί¬ 
ας και ασκεί όλα τα καθήκοντα που ορίζονται στο άρθρο 
10 του Ν. 1756/1988, όπως αυτό αντικαταστάθηκε με το 
άρθρο 2τουΝ. 1868/1989). 

2. Έχει την εποπτεία καθαρογραφής των αποφάσεων, 
των οποίων η κατανομή στους δακτυλογράφους και ο 
έλεγχος αυτών θα διενεργείται αυτοπροσώπως από το 
Γραμματέατου Δικαστηρίου. 

3. Ο Γ ραμματέας του Δικαστηρίου δύναται να αναθέτει 
προσωρινές εργασίες σε δικαστικούς υπαλλήλους του 
άλλου τμήματος εκτιμώντας κάθε φορά το φόρτο εργα¬ 
σίας ώστε να επιτυγχάνεται, κατά το δυνατόν, ίση εργα¬ 
σία όλων των υπαλλήλων μετά γνώμη των Προϊσταμένων 
των τμημάτων. 

4.0 Γ ραμματέας του Δικαστηρίου δύναται με την έγκρι¬ 
ση και του Προϊσταμένου Προέδρου, να απασχολεί έναν 
υπάλληλο της Γ ραμματείας. 

5. Σε περίπτωση κωλύματος του Γραμματέα, αυτός 
σναπληρούται σύμφωνα με τις διατάξεις του άρθρου 73 
παρ. 4τουΝ. 2812/2000. 

ΑΡΘΡΟ 13 

Προϊστάμενος τμημάτων Γ ραμματείας 

1. Ο Προϊστάμενος του κάθε τμήματος της Γ ραμματεί¬ 
ας κατανέμει τα αντικείμενα εργασιών ισόρροπα στους 
υπαλλήλους κατά τις ανάγκες του τμήματος και συντονί¬ 
ζει τις εργασίες του τμήματος του σύμφωνα με τις οδη¬ 
γίες του Προϊσταμένου Προέδρου, του Προέδρου του οι¬ 
κείου τμήματος και του Προϊσταμένου Γ ραμματέα της Δι¬ 
εύθυνσης Γ ραμματείας. 

2. Ο Προϊστάμενος του τμήματος πρέπει να είναι ενή¬ 
μερος όλων των αντικειμένων του τμήματος του και να 
φροντίζει οι υπάλληλοι του τμήματος να είναι ενήμεροι 
του αντικειμένου εργασιών του τμήματος τους, ώστε να 
δύνανται να αναπληρώσουν τον κωλυόμενο ή σπόντα 
υπάλληλο. 

3. Ο Προϊστάμενος του τμήματος εκτελεί ο ίδιος ωρι- 
σμένες εργασίες του τμήματος του και πρέπει να είναι σε 
θέση να εκτελεί τα καθήκοντα του κωλυομένου ή απου- 
σιάζοντος υπαλλήλου, ώστε να μην δημιουργείται κενό 
στην υπηρεσία. 

4. Ο Προϊστάμενος του τμήματος φέρει την ευθύνη της 
εύρυθμης λειτουργίας του τμήματος του, όπως ο νόμος 
ορίζει, αναφέρεται δε για κάθε πρόβλημα του τμήματος 
του ιεραρχικώς στον Προϊστάμενο Γ ραμματέα της Διεύ¬ 
θυνσης. 

ΑΡΘΡΟ 14 

Γ ραμματέας Έδρας Τμήματος 

1. Ο Γ ραμματέας έδρας του τμήματος συμμετέχει στις 
συνεδριάσεις του τμήματος και στα καθήκοντα του περι¬ 
λαμβάνονται ιδίως: 

α) Η ευθύνη των υποθέσεων μετάτονπροσδιορισμότης 


δικασίμου και της διεκπεραίωσης όλης της εργασίας μέ¬ 
χρι την τελεσιδικία των αποφάσεων. 

β) Η τήρηση της αλληλογραφίας με το Συμβούλιο της 
Επικράτειας και τα λοιπά Δικαστήρια, σχετικά με επιδό¬ 
σεις δικογράφων αυτών. 

γ) Η ευθύνη για τη σύνταξη των κλήσεων προς συζήτη¬ 
ση και η μέριμνα για την επίδοση τους στους διαδίκους, 
καθώς και η καταχώρηση των κλήσεων στα σχετικά βι¬ 
βλία. 

δ) Η σύνταξη και ανάρτηση του εκθέματος, 
ε) Η παραλαβή των υπομνημάτων και των σχετικών της 
υποθέσεως, 

στ) Η σύνταξη και υπογραφή των πρακτικών της συζη- 
τήσεως (πρόχειρων και επισήμων), 
ζ) Η είσπραξη τελών, παραβολών, ενσήμων και λοιπών 
πόρων των Ταμείων για τις παραστάσεις δικηγορών, 
η) Η επιμέλεια καθαρογραφής των αποφάσεων, 
θ) Η επιμέλεια επιστροφής, μετά την τελεσιδικία των 
αποφάσεων, των σχετικών στοιχείων στις αρχές, στα 
ασφαλιστικά ταμεία κ.λ.π. και στο αρχείο των φακέλων δι¬ 
κογραφιών όσων στοιχείων παραμένουν σ’ αυτές, 
ι) Κάθε άλλη συναφής εργασίας αναφορικά με τις εκδι- 
καζόμενες αποφάσεις του τμήματος του (κυρίας διαδικα¬ 
σίας, προεδρικής, αιτήσεις αναστολών κ.λ.π.) και ιδίως η 
ενημέρωση στο εξωτερικό του φακέλου της δικογρα¬ 
φίας, ενυπογράφως, εάν έχει κατατεθεί στη Γραμματεία 
του Δικαστηρίου το σχετικό παράβολο, ως και η ένδειξη 
περί προδικαστικής αποφάσεως και του εισηγητή δικα¬ 
στή αυτής και 

ια) Η διαβίβαση των αιτήσεων αναιρέσεων και εφέσεων 
μετά των σχετικών δικογραφιών στο Σ.τ.Ε., καθώς και των 
στοιχείων που επιστρέφονται μετά από αναίρεση αποφά- 
σεωντου Σ.τ.Ε. 

2. Ο Προϊστάμενος του Τμήματος δύναται να αναθέτει 
μέρος των εργασιών αυτών σε άλλον υπάλληλο, σύμφω¬ 
να και μετά οριζόμενα στο άρθρο 13 παρ. 1 του παρόντος 
Κανονισμού. 

ΑΡΘΡΟ 15 

Καθήκοντα υπαλλήλων τμήματος 

Α. Στα αντικείμενα παραλαβής και προσδιορισμού περι¬ 
λαμβάνονται ιδίως: 

1. Παραλαβή και καταχώρηση στα οικεία βιβλία των 
ασκούμενων ενώπιοντου Δικαστηρίου ένδικων μέσων και 
βοηθημάτων (προσφυγών, αναιρέσεων, αιτήσεων ανα¬ 
στολής, εκτελέσεως αποφάσεων, αιτήσεων διορθώσεως 
αποφάσεων, ανακοπών, αναθεωρήσεων, αντεφέσεων, 
δηλώσεων παραιτήσεως από ασκηθέντα ένδικα μέσα, 
προσθέτων λόγων, παρεμβάσεων κ.λ.π. 

2. Η παραλαβή και καταχώρηση στα οικεία βιβλία των 
ασκουμένων εφέσεων κατά πρωτόδικων αποφάσεων, η 
μέριμνα συμπλήρωσης των φακέλων των δικογραφιών, η 
υποβολή στον Προϊστάμενο Δικαστηρίου των υποθέσεων 
για τον ορισμό δικασίμου, η ενημέρωση των σχετικών βι¬ 
βλίων, η συνυπογραφή των πράξεων ορισμού δικασίμου. 

3. Η παρακολούθηση της πορείας των υποθέσεων, για 
τις οποίες εκδόθηκανπροδικαστικές αποφάσεις (σχημα¬ 
τισμός νέου φακέλου-ενημέρωση βιβλίων κ.λ.π.), η συ- 
σχέτιση συναφών εκκρεμών προς προσδιορισμό υποθέ¬ 
σεων για την ενότητα της δικαστικής κρίσης, έλεγχος κω¬ 
λυμάτων, η χορήγηση αντιγράφων από έγγραφα 
δικογραφιών που εκκρεμούν στο τμήμα αυτό, η πληρο- 

φόρηση των διαδίκων για την πορεία των υποθέσεωντους 
η είσπραξη τωντελών χαρτοσήμου, η επικόλληση και δια¬ 
γραφή των ενσήμων, καθώς καιτωνπόρωντωνδιαφόρων 
ταμείων για τις παραστάσεις των δικηγόρων. 

Β. Στα καθήκοντα του υπαλλήλου που θα ασχολείται με 
τα οικονομικά θέματα περιλαμβάνονται ιδίως: 

1. Η παραλαβή, καταγραφή, παρακολούθηση, συντή¬ 
ρηση και φύλαξη των επίπλων και σκευών και λοιπού εξο¬ 
πλισμού του Δικαστηρίου και η τήρηση των σχετικών βι¬ 
βλίων. 

2. Οι κάθε είδους προμήθειες υλικών. Η φροντίδα για 
την έγκριση των απαιτουμένων πιστώσεων και η σύνταξη 
των σχετικών δικαιολογητικών για την προμήθεια των 
αναγκαίων βιβλίων. 

3. Η ενέργεια εκποίησης άχρηστου υλικού και παράδο¬ 
ση του στον ΟΔΔΥ. Η επίβλεψη της ομαλής λειτουργίας 
του φωτοτυπικού μηχανήματος. 

4. Κάθε άλλο θέμα οικονομικής φύσεως ή διαχείρισης 
υλικού. 

5. Τα οικονομικά θέματα του Δικαστηρίου που θα αφο¬ 
ρούν προμήθειες θα ανατίθενται εναλλάξ στα τμήματα 
ανά έτος, σύμφωνα με ορισμό Επιτροπών δια πράξεως 
Προϊσταμένου Προέδρου. 

Γ) Στα καθήκοντα του υπαλλήλου που θα ασχολείται με 
την παραλαβή των υποθέσεων ακυρωτικής διαδικασίας 
περιλαμβάνεται ιδίως: 

1. Η παραλαβή και καταχώρηση στα οικεία βιβλία των 
ασκουμένων αιτήσεων ακυρώσεως, τριτανακοπών, δη¬ 
λώσεων παραιτήσεως, αιτήσεων διορθώσεως αποφάσε¬ 
ων, προσθέτων λόγων, παρεμβάσεων κ.λ.π. 

2. Η φροντίδα συμπλήρωσης των ελλειπόντων στοιχεί¬ 
ων. 

3. Η παραλαβή και η καταχώρηση στα οικεία βιβλία των 
ασκουμένων αιτήσεων αναστολής εκτελέσεως των προ¬ 
σβαλλόμενων με αίτηση ακυρώσεως πράξεων. 

4. Η υποβολή των αιτήσεων ακυρώσεως κ.λ.π. δικογρά¬ 
φων στο Β' τμήμα γραμματείας του Δικαστηρίου για τον 
ορισμό δικασίμου. 

Δ) Στα καθήκοντα του υπαλλήλου που θα ασχολείται με 
τα μισθοδοτικά θέματα περιλαμβάνεται ιδίως: 

1. Η σύνταξη των μισθοδοτικών καταστάσεων και άλλων 
απαιτούμενων κατά νόμο δικαιολογητικών, η υπογραφή 
από τον εκκαθαριστή αποδοχών, η παραλαβή των χρημά¬ 
των από το Δημόσιο Ταμείο και η καταβολή τους στους δι¬ 
καιούχους δικαστικούς λειτουργούς και υπαλλήλους της 
Γ ραμματείας. 

2. Η τήρηση του μισθολογικού μητρώου δικαστών και 
υπαλλήλων, η έκδοση βεβαιώσεων και πιστοποιητικών για 
τις αποδοχές των δικαστών και υπαλλήλων ή για άλλα οι¬ 
κονομικά ή ασφαλιστικά θέματα και τα ασφαλιστικά θέ¬ 
ματα του προσωπικού. 

3. Η σύνταξη δικαιολογητικών για την πληρωμή των μι¬ 
σθωμάτων και άλλων δαπανών σχετικών με τη στέγαση 
του Δικαστηρίου. 

Ε. Στα καθήκοντα του υπαλλήλου, που θα ασχολείται με 
την εργασία της δημοσίευσης των αποφάσεων, περιλαμ¬ 
βάνεται ιδίως: 

1. Η τήρηση του βιβλίου δημοσιευμένων αποφάσεων, 
καθώς και η ενημέρωση των σχετικών βιβλίων. 

2. Η τήρηση του βιβλίου παραβολών (ενημέρωση βιβλί¬ 
ου και πίστωση επιστροφής του παράβολου) ως και του 
δικαστικού ενσήμου, σύμφωνα με το περιεχόμενο των εκ- 
διδομένων αποφάσεων. 


3. Η ενημέρωση των πρωτοτύπων αποφάσεων σε περί¬ 
πτωση διορθώσεως αυτών ή εκδόσεως αναιρετικής απο- 
φάσεως. 

ΣΤ) Στα καθήκοντα του υπαλλήλου που θα ασχολείται 
με το Γ ραφείο Νομολογίας υπάγεται η φροντίδα, με την 
επιμέλεια της Προϊσταμένης Δ/νσηςτης Γ ραμματείας και 
την επίβλεψη δικαστικού λειτουργού, ο οποίος ορίζεται 
για διάστημα ενός έτους από την συγκαλούμενη κατά μή¬ 
να Οκτώβριο Ολομέλεια του Δικαστηρίου, λειτουργίας 
του Γ ραφείου Νομολογίας. Στα καθήκοντα του περιλαμ¬ 
βάνονται ιδίως: 

1. Η τήρηση του βιβλίου βιβλιοθήκης, η τοποθέτηση των 
βιβλίων στις βιβλιοθήκες και η φροντίδα της φύλαξης 
τους. 

2. Η φροντίδα για τη βιβλιοδέτηση των άδετων βιβλίων 
καιτωνΦ.Ε.Κ. 

3. Η τήρηση και ενημέρωση του βιβλίου βιβλιοθήκης. 

4. Η τοποθέτηση σε ξεχωριστούς φακέλους αντιγρά¬ 
φων των αποφάσεων κατά αντικείμενα φορολογίας ή άλ¬ 
λων διαφορών ουσίας ή ακυρωτικών κ.λ.π. διαφορών του 
Δικαστηρίου που εκδόθηκαν κατά το προηγούμενο έτος, 
καθώς και των αποφάσεων κατά των οποίων έγινε δεκτή 
αναίρεση ή έφεση μετ’ αντιγράφου των τελευταίων. 

5. Οι Δικαστές του Δικαστηρίου υποχρεούνται να συ¬ 
ντάσσουν συνοπτική περίληψη των αποφάσεων τους και 
να την παραδίδουν μαζί με τις θεωρημένες αποφάσεις, αν 
δεν έχει συνταχθεί με το σχέδιό τους, στο Γραμματέα της 
έδρας, ο οποίος την παραδίδει στον αρμόδιο υπάλληλο 
της βιβλιοθήκης. 

6. Η χρήση των βιβλίων, αντιγράφων κ.λ.π. στοιχείων γί¬ 
νεται εντός του χώρου της βιβλιοθήκης, η οποία δεν λει¬ 
τουργεί δανειστικώς. 

7. Σε περίπτωση μεταφοράς βιβλίου σε παρακείμενο 
γραφείο για εξαιρετικούς λόγους, πρέπει να ενημερώνε¬ 
ται ο αρμόδιος υπάλληλος ώστε να είναι δυνατή η άμεση 
ανεύρεση του απομακρυθέντος βιβλίου από οποιονδήπο- 
τε αναζητούντα αυτό. 

Ζ. Ταξινόμηση αρχείου φακέλων των δικογραφιών. Η 
φύλαξη των πρωτοτύπων αποφάσεων και πρακτικών συ- 
ζητήσεως, από την ίδρυση του Δικαστηρίου, ανατίθεται 
εκ περιτροπής και στα δύο τμήματα της Γ ραμματείας του 
Δικαστηρίου. 

ΑΡΘΡΟ 16 

Επιμελητές Δικαστηρίων 

Οι έμμισθοι Επιμελητές των Δικαστηρίων θα ασχολού¬ 
νται με τις εργασίες, που προβλέπονται από το άρθρο 10 
παρ. 9 του Ν. 1756/88, όπως αντικαταστάθηκε από το άρ¬ 
θρο 2 του Ν. 1868/89. Οι επιμελητές ιδίως: 
α) φροντίζουν για την ευταξία του ακροατηρίου, 
β) την επίδοση των δικογράφων, αποφάσεων ή άλλων 
εγγράφων 

γ) ενημερώνουν τον Προϊστάμενο Διεύθυνσης της 
Γ ραμματείας για τη λήψη μέτρων για την ασφάλεια και 
την καθαριότητα του Δικαστηρίου, 
δ) διακινούν την αλληλογραφία από και προς το ταχυ¬ 
δρομείο, 

ε) θα επιμελούνται τη μεταφορά των φακέλων και τα πι¬ 
νάκια από το Δικαστικό Κατάστημα στην αίθουσα συνε¬ 
δριάσεων του Δικαστηρίου, 
στ) εκτυπώνουν φωτοαντίγραφα, 
ζ) τοποθετούν κατά σειρά τα άδετα Φ.Ε.Κ. και 

η) ασκούν κάθε άλλη βοηθητική εργασία που ανατίθεται 
σ’ αυτούς από τους Προϊσταμένους του Δικαστηρίου, της 
Γραμματείας και των τμημάτων, όπως διακίνηση εγγρά¬ 
φων, έκδοση φωτοτυπιών, ενημέρωση δικαστών ή υπαλ¬ 
λήλων κλ.π. 

ΜΕΡΟΣΓ 

ΑΡΘΡΟ 17 

1. Η ισχύς του παρόντος Κανονισμού αρχίζει από την 
16η Σεπτεμβρίου 2000, εκτός των διατάξεων των άρθρων 
2 παρ. 3 και 4 παρ. 1,2 και 7 αυτού, των οποίων η ισχύς αρ¬ 
χίζει από την 1η Ιανουάριου 2001. 

2. Από της ισχύος του παρόντος κανονισμού καταργεί- 
ται ο κανονισμός του Δικαστηρίου που ισχύει σήμερα. 
Κρίθηκε και αποφασίσθηκε στην Πάτρα στις 3 Ιουλίου 
2000 καιεκδόθηκετην ίδια μέρα. 

Ο Πρόεδρος Οι Εφέτες 

ΝΙΚΟΛΑΟΣ ΠΙΑΣ 1) ΓΕΩΡΓΙΟΣ ΦΑΛΤΣΕΤΟΣ 

Πρόεδρος Β' Τμήματος 2) ΔΗΜΗΤΡΙΟΣ ΒΑΣΙΛΟΠΟΥΛΟΣ 

3) ΑΘΑΝΑΣΙΟΣ ΚΟΥΤΡΙΚΗΣ 

4) ΕΛΕΝΗ ΚΑΡΑΓΙΑΝΝΗ 

5) ΑΡΙΣΤΕΙΔΗΣ ΓΚΑΓΚΑΡΗΣ 

6) ΜΑΡΘΑ ΡΟΥΒΑΛΗ 

7) ΚΛΗΜΕΝΤΙΑ ΠΡΑΓΚΑΣΤΗ 

Η Προϊσταμένη Διεύθυνσης 
της Γ ραμματείας του Εφετείου 
ΔΗΜΗΤΡΑ ΠΑΠΑΔΟΠΟΥΛΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 
-♦- 

Αριθ. 154459 (2) 

Τροποποίηση συστατικής πράξης της Δημοτικής Επιχεί¬ 
ρησης Μελετών Κατασκευών και Ανάπτυξης Δήμου 
Νέας Ιωνίας του Ν. Μαγνησίας (ΔΕΜΚΑ). 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277- 284 του Π.Δ. 410/95. 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την αριθμ. 2168/29-8-1997 απόφαση του Γενικού 
Γραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσης Τοπ. Αυτ/σης καιΔ/σης Μαγνησίας για υπο¬ 
γραφή εγγράφων. 

4. Την αριθμ. 16976/4-9-1992 (ΦΕΚ τ.β'/575/23-9-1992 
απόφαση του Νομάρχη Μαγνησίας με την οποία συστή- 
θηκε η Δημοτική Επιχείρηση Μελετών Κατασκευών και 
Ανάπτυξης Νέας Ιωνίας του Ν.Μαγνησίας. 

5. Την από τον Αύγουστο 2000 συμπληρωματική οικο¬ 
νομοτεχνική μελέτη. 

6. Την αριθ. 147/2000 απόφαση του Δημοτικού συμβου¬ 
λίου Νέας Ιωνίας, αποφασίζουμε: 


Τ ροποποιούμε την αρίθμ. 16976/4-9-1992(ΦΕΚ τ.β'/575/ 
23-9-1992) απόφαση του Νομάρχη Μαγνησίας ωςπροςτο 
αρχικό κεφάλαιο της επιχείρησης ως εξής: 

Ο Δήμος Νέας Ιωνίας διαθέτει στην επιχείρηση αρχικό 
κεφάλαιο ύψους 404.000.000 δρχ. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Νέας Ιωνίας οικ. 
έτους 2000 ύψους 400.000.000 δρχ. και στον 
Κ.Αεξ.200/211.9ζ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 25 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 
-♦- 

Αριθ. 5701 (3) 

Έγκριση Κανονισμού λειτουργίας χώρων δασικής ανα¬ 
ψυχής «Αγίου Νεκταρίου, Δημοτικού διαμερίσματος 
Αρχίπολης, Δήμου Αφάντου, Νήσου Ρόδου, Νομού 
Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τον Ν. 998/79 «Περί προστασίας των δασών και των 
δασικών εν γένει εκτάσεων της χώρας» (Φ.Ε.Κ. Α'280). 

2. Το άρθρο. 57 του Ν. 2637/98 «Σύσταση οργανισμού 
Πιστοποίησης κ.λ.π.» (Φ.Ε.Κ. Α'200), με το οποίο τροπο¬ 
ποιήθηκαν τα άρθρα 253 και 254του Ν.Δ. 86/69 (Φ.Ε.Κ. 7 
Α'/18-1-1969) «Περί δασικού κωδικός», όπως αυτά αντι- 
καταστάθηκαναπότοάρθρα3 και 4του Ν. 177/75 (Φ.Ε.Κ. 
Α' 205), «Περί αντικαταστάσεως και συμπληρώσεως δια¬ 
τάξεων τινών του Ν. Δ. 86/69». 

3. Τα άρθρα 104 παράγραφος 2 και 256 (ως ετροποποι- 
ήθη δι’ άρθρου 6 του Ν. 177/75 (Φ.Ε.Κ. 205), του Ν. Δ. 
86/69 (Φ.Ε.Κ. 7 Α'/18-1-1969) «Περί δασικού κώδικος». 

4. Το άρθρο 31 παρ. 7δτου Ν. 2040/92 «Ρύθμιση θεμά¬ 
των αρμοδιότητος Υπουργείου Γεωργίας και νομικών 
προσώπων εποπτείαςτων και άλλες διατάξεις» (Φ.Ε.Κ. Α’ 
70/23-4-92). 

5. Την αριθ. 66102/970/23-2-1995 Απόφαση του Υπ. Γε¬ 
ωργίας «Ρύθμιση θεμάτων που αφορούν την δημιουργία 
χώρων διημέρευσης και υπαίθριας αναψυχής στα δάση 
και τις δασικές εκτάσεις της χώρας». 

6. Την αριθ. 176958/5671/27 Ιουλίου 1985 Εγκύκλιο Δια¬ 
ταγή του Υπουργείου Γεωργίας «Κανονισμοί λειτουργίας 
δασών αναψυχής, αισθητικών δασών και διατηρητέων 
μνημείων της φύσης». 

7. Την αριθ. 572/1999 απόφαση του Ε' Τμήματος του 
Συμβουλίου της Επικράτειας, αναφορικά με τα αισθητικά 
δάση. 

8. Τις διατάξεις του Ν. 2218/94 (ΦΕΚ 90Α') «Ίδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λ.π.», όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 153 
Α') «Συμπλήρωση διατάξεων για την Νομαρχιακή Αυτοδι¬ 
οίκηση κ.λ.π.» 

9. Τις διατάξεις του Ν. 2503/97 (ΦΕΚ 107 Α') «Διοίκηση, 
Οργάνωση, Στελέχωση της περιφέρειας κ.λ.π.». 

10. Την ανάγκη οργάνωσης, διαχείρισης και προστα- 

σίας, των χώρων δασικής αναψυχής που έχουν ιδρυθεί 
στην θέση «Άγιος Νεκτάριος, Δημοτικού διαμερίσματος 
Αρχίπολης, Δήμου Άφαντου, Νήσου Ρόδου, Νομού Δω- 
δεκανήσου», για την καλλίτερη εκπλήρωση των σκοπών 
της ίδρυσης τους, αποφασίζουμε: 

Εγκρίνουμε τον κανονισμό λειτουργίας των χώρων δα¬ 
σικής αναψυχής που έχουν ιδρυθεί στην θέση «Άγιος Νε¬ 
κτάριος, Δημοτικού διαμερίσματος Αρχίπολης, Δήμου 
Άφαντου, Νήσου Ρόδου, Νομού Δωδεκανήσου», για την 
καλλίτερη εκπλήρωσητων σκοπώντης ίδρυσηςτους, που 
έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΩΝ ΧΩΡΩΝ ΤΟΥ ΔΑΣΟΥΣ ΑΝΑΨΥΧΗΣ 
«ΑΓΙΟΥ ΝΕΚΤΑΡΙΟΥ, ΤΟΥ ΔΗΜΟΤΙΚΟΥ 
ΔΙΑΜΕΡΙΣΜΑΤΟΣ ΑΡΧΙΠΟΛΗΣ, ΤΟΥ ΔΗΜΟΥ ΑΦΑΝΤΟΥ 
ΤΟΥ ΝΟΜΟΥ ΔΩΔΕΚΑΝΗΣΟΥ 

Οι επισκέπτες των χώρων του δάσους αναψυχής Αγίου 
Νεκταρίου πρέπει να γνωρίζουν τον παρακάτω Κανονι¬ 
σμό Λειτουργίας του. 

1. Η είσοδος επιτρέπεται μόνο από τους ειδικά σημα- 
σμένους δρόμους ή μονοπάτια. 

2. Η είσοδος και παραμονή επιτρέπεται κατά το χρονικό 
διάστημα από μία ώρα πριντην ανατολή μέχρι και μία ώρα 
μετά την δύση του ήλιου. Ειδικά για τους θερινούς μήνες 
οι ώρες αυτές καθορίζονται σύμφωνα με την κάθε φορά 
ισχύουσα απόφαση του Νομάρχη Δωδεκανήσου και της 
Π. Υ. Ρόδου, σχετικά με την απαγόρευση διέλευσης και 
παραμονής εντός Δασών και Δασικών εκτάσεων, για τους 
λόγους αποφυγής έναρξης Δασικών πυρκαγιών. 

3. Το ελεύθερο παιχνίδι επιτρέπεται μόνο στους χώ¬ 
ρους που έχουν διαμορφωθεί για το σκοπό αυτό. 

4. Λόγω των κινδύνων από τα πολλά ρέμματα και γκρε¬ 
μούς που υπάρχουν στην περιοχή οι επισκέπτες, για δική 
τους ασφάλεια δεν πρέπει να απομακρύνονται από τους 
καθορισμένους χώρους αναψυχής και από τα ειδικά δια¬ 
μορφωμένα μονοπάτια. Παιδιά κάτω των 12 χρόνων πρέ¬ 
πει να συνοδεύονται. 

5. Κατά την παραμονή στο χώρο αναψυχής δεν επιτρέ¬ 
πεται: 

5.1. Η κυκλοφορία κάθε είδους τροχοφόρων στους 
δρόμους ή τα μονοπάτια. 

5.2. Η στάθμευση σε χώρους άλλους από τον ειδικό χώ¬ 
ρο στάθμευσης αυτοκινήτων. 

5.3. Η χρησιμοποίηση του δικτύου δρόμων ή μονοπα- 
τιών για κάθε είδους δοκιμές και αγώνες αυτοκινήτων και 
δικύκλων, καθώς και η ανάπτυξη υπερβολικής ταχύτητας 
και εκκωφαντικών θορύβων. Τα ανωτέρω ισχύουν και για 
το τμήμα της επαρχιακής οδού Κολυμπιών - Αρχίπολης 
που διέρχεται εντός του χώρου αναψυχής καιέχειήδη ση- 
μανθεί. 

5.4. Η καταστροφή ή απομάκρυνση τεχνικών έργων και 
υλικών του χώρου αναψυχής. 

5.5. Η κοπή δένδρων και θάμνων, το ξερίζωμα και η συλ¬ 
λογή φυτών, λουλουδιών και σπόρων και γενικά κάθε 
φθορά της βλάστησης. 


5.6. Η συλλογή και μεταφορά φυτοχώματος και καυσό¬ 
ξυλων. 

5.7. Το άναμμα φωτιάς. 

5.8. Η κατασκήνωση με οποιαδήποτε μορφή (τροχόσπι¬ 
τα, σκηνές, κ.λ.π.) 

5.9. Η ελεύθερη κυκλοφορία οποιωνδήποτε ζώων που 
συνοδεύουν επισκέπτες. 

5.10. Η επίδειξη ή τοποθέτηση οποιωνδήποτε πινακίδων 
και σημάτων, χωρίς την έγγραφη άδεια της Δασικής αρ¬ 
χής- 

5.11. Το κυνήγι κάθε ζώου με οποιοδήποτε μέσο σε όλη 
τη διάρκεια του έτους μέσα και γύρω από τους χώρους 
αναψυχής σε απόσταση 1.000 μέτρων περιμετρικά. 

5.12. Η προσέγγιση σε θέσεις διαβίωσης και αναπαρα¬ 
γωγής πουλιών, η αφαίρεση ή καταστροφή φωλιών, αυ¬ 
γών ή νεοσσών και γενικά η ενόχληση και καταστροφή ει¬ 
δών της πανίδας. 

5.13. Το ψάρεμα. 

5.14. Η κατά οιονδήποτε τρόπο ενόχληση των άλλων 
επισκεπτών. 

5.15. Η κατά οιονδήποτε τρόπο παραγωγή, μεοιαδήπο- 
τε μέσα (κασετόφωνα, ραδιόφωνα, ΟΩ ρΙαγθΓ, φορητά ή 
αυτοκινήτου, κ.λ.π.) δυνατών ήχων ή μουσικής που αλλοι¬ 
ώνουν τους φυσικούς ήχους του Δάσους. 

5.16. Η τοποθέτηση σκουπιδιών σε χώρους άλλους από 
τα δοχεία απορριμμάτων και η ρύπανση του χώρου γενι¬ 
κότερα. 

5.17. Η πρόκληση ζημιών σε γεωλογικούς σχηματι¬ 
σμούς. 

5.18. Η φωτογράφηση των επισκεπτών για εμπορικούς 
λόγους. 

5.19. Η βοσκή κάθε ζώου στους χώρους αναψυχής κα¬ 
θώς και σε απόσταση μέχρι 500 μέτρων περιμετρικά. 

5.20. Η εγκατάσταση κυψελών μελισσοσμηνών σε από¬ 
σταση μικρότερη των 1000 μέτρων από τους χώρους ανα¬ 
ψυχής. 

6. Αρμόδιες Αρχές για χρήσιμες πληροφορίες είναι η Δι¬ 
εύθυνση Δασών του Νομού Δωδεκανήσου (τηλ. 0241- 
27460, 26177), το Δασονομείο Έμπωνας και ο Δήμος 
Άφαντου. 

7. Για τους παραβάτες του κανονισμού αυτού εφαρμό¬ 
ζονται οιδιατάξειςτου Ν. Δ. 86/69, του Ν. Δ. 996/1971, του 
Ν. 177/75, του Ν. 998/79, του Ν. 1650/86, του Ν. 2040/92 
του Ν. 2637/98 και του Κώδικα Οδικής Κυκλοφορίας. 

8. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

9. Η ισχύς της παρούσας άρχεται από της δημοσιεύσε- 
ωςτης στηνΕφημερίδατης Κυβερνήσεως. 

Η παρούσα να δημοσιευτεί στην Εφημερίδα της Κυβερ¬ 
νήσεως. 

Ρόδος, 18 Οκτωβρίου 2000 

Ο Γενικός Γραμματέας Περιφέρειας 
Π. ΣΑΛΤΟΥΡΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.θΐ. 9 γ 

β-ΠΊδίΙ: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041)597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































